කොරෝනා වසංගතය හමුවේ මුස්ලිම් බැතිමතුන් සියලූදෙනා ආගමික, සංස්කෘතික හා සමාජීය වශයෙන් අභියෝග රැසකට මුහුණ දෙමින් සිටින බව පවසන අග්‍රාමාත්‍යවරයා සියලූදෙනාගේ කාර්යභාරය වන්නේ සිය පවුල ආරක්ෂා කර ගනිමින් මෙම අභියෝගය ජය ගැනීම සඳහා කැප වීම බව ද පෙන්වා දෙනවා.මේ අතර, කොරෝනා වෛරසය වැලැක්වීමේ පියවර ලෙසින් ආරක්ෂක සහ සෞඛ්‍ය බලධාරින් නිර්දේශ කර ඇති මාර්ගෝපදේශ පිලිපැදිය යුතු බැවින් මෙවර රාමසාන් උත්සවය ඉතා චාම් ආකාරයෙන් සමරන ලෙස සමස්ත ලංකා ජමියතුල් උලමා සංවිධානය මුස්ලිම් ජනතාවගෙන් ඉල්ලීමක් කරනවා.